**Din dorința ta am ars**

*Lucian-Horațiu Hînsa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din dorința ta am ars

Din dorința ta, ca un astru-nvăpăiat

derizoriu orientat

înspre apus.

Sunt distrus- ce s-a-ntâmplat?

Zorii zilei și-au cedat

strălucirea în neant

și-au căzut în întuneric

dezolant.

Căzut acum- nimic pe drum,

doar mici lacrimi ce-s azi scrum;

ale tale îndepărtări

pe terestre lungi cărări

mă fac să zbor,

si să sper că în amor

visul tău va fi ușor.

Eu pe cer,tu pe pământ

fiecare-n al său gând.